laion/Wikipedia-Exotic huggingface dataset:
צ'יאנשוזאורוס

צ'יאנשוזאורוס (שם מדעי: Qianzhousaurus; מילולית: "הלטאה של גאנג'ואו") הוא סוג של דינוזאור ממשפחת הטירנוזאוריים, אשר חי בדרום סין לפני 66–72 מיליון שנה במהלך המאסטריכט שבקרטיקון העליון ונכחד עם הכחדת הקרטיקון הגדולה. דינוזאור זה התגלה בחפירות בקרבת העיר גאנג'ואו שבמחוז ג'יאנגשי בדרום סין ותואר בידי החוקר לו ג'ונצ'נג בשנת 2014. הוא היה בעל מראה דומה לאליוראמוס ממדבר גובי ושניהם היו שונים משאר בני משפחתם, בעלי מראה קדום יותר המזכיר מינים כמו הדריפטוזאורוס. הם קובצו לשבט עצמאי - Alioramini, שבט המצוי בין המינים הדומים לטירנוזאורוס והטרבוזאורוס לבין האלברטוזאורוס והגורגוזאורוס. הצ'יאנשוזאורוס היה בעל חוטם מוארך והוא זכה לכינוי "פינוקיו רקס" והיה בעל לסת מוארכת בעלת שיניים ארוכות וצרות יחסית אך עוצמת נשיכה חזקה כמו שאר הטירנוזאורים. אורכו הגיע ללמעלה מ-9 מטרים והוא היה טורף-העל של אסיה בתקופתו. הצ'יאנשוזאורוס מופיע בסדרה כוכב פרהיסטורי שם הוא צד קוריתורפטור. מדיה וקבצים בנושא צ'יאנשוזאורוס בוויקישיתוף צ'יאנשוזאורוס, באתר האנציקלופדיה של החיים (באנגלית) צ'יאנשוזאורוס, באתר GBIF (באנגלית)
תומאס ה. ווטס

תומאס היל ווטס (באנגלית: Thomas Hill Watts;‏ 3 בינואר 1819 – 16 בספטמבר 1892) היה מושל אלבמה ה-18 במהלך מלחמת האזרחים האמריקנית בין השנים 1863 – 1865. בשנה וחצי שלפני כהונתו כמושל הוא שימש כתובע הכללי בממשלת קונפדרציית המדינות של אמריקה ("הקונפדרציה"). ווטס נולד בטריטוריית אלבמה ב-3 בינואר 1819, כבכור מבין 12 ילדיהם של ג'ון יוז ופרודנס היל שעברו לשם מג'ורג'יה כדי למצוא אדמות טובות יותר בספר. משפחתו הייתה ממוצא אנגלי וולשי. הוא למד בבית הספר התיכון של מחוז דאלאס וסיים בהצטיינות ב-1840 את לימודיו באוניברסיטת וירג'יניה. בשנה שלאחר מכן הוא עבר את מבחני לשכת עורכי הדין והחל לעסוק בעריכת דין בגרינוויל, אלבמה. ב-1848 הוא העביר את משרדו המצליח למונטגומרי. הוא גם היה לבעל אחוזת מטעים מצליחה וב-1860 היו בבעלותו 179 עבדים. מבחינה פוליטית אימץ ווטס עמדה בעד המשך קיומו של האיחוד במהלך שנות ה-50 של המאה ה-19, אך התפתחויות בהמשך העמידו את עמדותיו בספק, שכן ערב מלחמת האזרחים הוא לקח חלק במהלך לפרישתה של אלבמה מהאיחוד והיה אחד מחותמי כתב הפרישה של המדינה. ב-1861 הוא הובס בבחירות לתפקיד מושל המדינה על ידי ג'ון גיל שורטר והוא פנה לארגן את רגימנט הרגלים ה-17 של אלבמה, אך בהמשך התפטר כדי להתמנות לתובע הכללי של הקונפדרציה בקבינט של הנשיא ג'פרסון דייוויס. ב-1863 נבחר ווטס כמושל אלבמה וב-1 בדצמבר הוא נכנס לתפקידו. במהלך תקופת כהונתו בת ה-18 חודשים התרחשו צעדים כלכליים של תקופת מלחמה שהציבור סלד מהם. הכסף חסר הערך של הקונפדרציה, מחסור באפשרויות לאשראי, אספקה בלתי סדירה של סחורות, ניסיונות לגיוס כפוי לצי שלעיתים קרובות הסתיימו בשוד ובביזה, ומס שהוטל על תוצרת חקלאית, גרמו לאנשים רבים להעדיף את "האיחוד הישן" על פני "הרודנות החדשה". הצורך בגיוס כוחות להגנת המדינה הפך לדחוף יותר ויותר. פניות לאוכלוסיית הגברים להקים פלוגות מתנדבים ופניות לבית המחוקקים של המדינה לארגן מחדש את המיליציה המסורבלת שלה נתקלו בהתנגדות שקשה היה להתמודד עמה. כמה ממבקריו של ווטס סברו שעליו להתרכז בהחזרה בכוח של העריקים אל השירות הצבאי. משמעות כישלון הפעולה של בית המחוקקים הייתה שלמדינה ולקונפדרציה לא יהיו כוח מיליציה יעיל בחודשים הקריטיים האחרונים של המלחמה. יותר מכך, חוק גיוס החובה של הקונפדרציה, שחוקק ב-17 בפברואר 1864, מיסד מדיניות של גיוס חובה שהובילה באופן בלתי נמנע לעימות בין המדינה לבין הקונפדרציה. בספטמבר 1864 התמודד ווטס מול סוגיה סוערת נוספת: פתיחת המשא ומתן לשלום. סיעה בבית המחוקקים של אלבמה הציגה הצעת החלטה לטובת המשא ומתן. המושל ווטס ניצב גם בפני שעורי עריקה הולכים וגדלים, סוגיות זכויות המדינות כללו מחלוקת בנוגע לגיוס החובה של החניכים באוניברסיטת אלבמה, שאלת הפטור מגיוס חובה לפקידי המדינה, הגנתה של העיר מוביל, פריצת הסגר הימי וסחר הכותנה עם אירופה. במהלך חורף 1864 – 1865, היה על ווטס להתמודד עם הגידול במספר הנופלים במלחמה, בקריסת הממשל, בקץ התקווה לניצחון, כל אלו תרמו לשחיקה. ווטס היה מודע היטב לחוסר יעילותו ולחוסר האהדה הציבורית כלפיו באותה עת ולא עשה מאמצים להיבחר מחדש, אף על פי שהוא המשיך לדבר באופטימיות על המצב הצבאי. ווטס נעצר בעוון בגידה על ידי צבא האיחוד ביוניון ספרינג ב-1 במאי 1865. הוא שוחרר כמה שבועות לאחר מכן ושב למונטגומרי. 27 שנים לאחר מכן, ב-16 בספטמבר 1892 הוא נפטר במונטגומרי. מדיה וקבצים בנושא תומאס ה. ווטס בוויקישיתוף Alabama Department of Archives and History, Alabama Governors, Thomas Hill Watts Butler County, Alabama Genealogy Trails, BIOGRAPHIES תומאס ה. ווטס, באתר "Find a Grave" (באנגלית)
ביסטהייברסור

ביסטהייברסור (שם מדעי: Bistahieversor) המכונה גם הבהמה של ביסטי הוא סוג של דינוזאור טורף, אשר חי בסוף הקרטיקון לפני 74.5 מיליון שנה. הדינוזאור הוא קרובם של הטירנוזאוריים ונכלל במשפחה לעיתים רבות, אך כיום מעריכים שהוא אינו שייך למשפחה אלא לקבוצה הקרובה אאוטירנוזאורים. מקור שמו הוא משפת הנאוואחו ופירושו: "המשמיד של ביסטי". הוא מכונה כך עקב הימצאו בשטחי ביסטי/דה-נא-זין (אנ'). הסוג כלל מין אחד - Bistahieversor sealeyi. מאובניו נתגלו ב-1998 בניו מקסיקו, ארצות הברית, ונחשבו למאובנים של דספלטוזאורוס, אך ב-2010 הוחלט שמאובנים אלה שייכים לסוג חדש. הממצאים נתגלו כללו שרידי צעירים ובוגרים, בעיקר של הגולגולת. הביסטהייברסור חי מדרום להרי הרוקי שגרמו לבידודו מטירנוזאורים צפוניים יותר. דינוזאור זה דמה לטירנוזאורוס אך היה קטן יותר, באורך תשעה מטרים ומשקל של לפחות 1 טונה. הוא היה בעל גולגולת קצרה וקלה יותר ובעל 64 שיניים, פתח עין מוגדל ומפרק מורכב לאורך המצח, אשר עזר לקבע את הגולגולת. ייתכן שגופו היה מכוסה נוצות אך לא נמצאו לכך ראיות מהמאובנים. מדיה וקבצים בנושא ביסטהייברסור בוויקישיתוף ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
ראש וילקוקס

ראש וילקוקס (באנגלית: Wilcox Head) הוא לשון יבשה, באזור קאסואיצופ שבצפון-מערב גרינלנד. לשון היבשה בולטת מהאי קיאטאסואק, התוחמת את הקצה הדרומי של מפרץ מלוויל; כאשר הקצה השני של מפרץ מלוויל הוא כף יורק - 297.5 קילומטרים לכיוון צפון-מערב, בצפון מפרץ באפין. בחודשי החורף (ינואר עד אפריל) מכוסה מפרץ מלוויל במדף קרח מראש וילקוקס ועד כף יורק. עוביו של מדף זה מתעבה ממטר בחודש ינואר, ועד שני מטרים בחודש מרץ. החל מחודש יוני מתחיל הקרח להישבר, עד שנוצרת תעלה שניתן להפליג בה בין ראש וילקוקס לבין בסיס חיל האוויר תולה. קבוצה של ארבעה איים קטנים, שגובהם נע בין 60 ל-120 מטרים מעל פני הים, מצויים במרחק של 60 עד 20 קילומטרים בכיוון צפון - צפון-מערב מראש וילקוקס. • NATIONAL GEOSPATIAL-INTELLIGENCE AGENCY, Sailing Directions for West Coast of Greenland, Volumes 16-968, P 325 • David Boertmann, Nicholas Per Huff eldt, SEABIRD COLONIES IN THE MELVILLE BAY NORTHWEST GREENLAND, Scientific Report from DCE – Danish Centre for Environment and Energy 2013, P 14 • W. W. ROWLEE and K. M. WIEGAND, A LIST OF PLANTS COLLECTED BY THE CORNELL PARTY ON THE PEARY VOYAGE OF I896., BOTANICAL GAZETTE מדיה וקבצים בנושא ראש וילקוקס בוויקישיתוף תצלום לוויין של אזור ראש וילקוקס ראו ב"לקריאה נוספת" בספר "Sailing Directions for West Coast of Greenland"
ג'ורג' דייוויס (פוליטיקאי)

ג'ורג' דייוויס (באנגלית: George Davis;‏ 1 במרץ 1820 – 23 בפברואר 1896) היה פוליטיקאי אמריקאי, שכיהן כתובע הכללי הרביעי של קונפדרציית המדינות של אמריקה (ה"קונפדרציה") בין השנים 1864–1865, בסוף תקופת מלחמת האזרחים האמריקנית. ג'ורג' דייוויס נולד ליד וילמינגטון, קרוליינה הצפונית. הוא למד באוניברסיטת קרוליינה הצפונית בצ'אפל היל, שם הוא היה המצטיין בכיתת 1838. בהמשך הוא למד משפטים וב-1840 הוא התקבל ללשכת עורכי הדין. ב-1848 הוא החל לעבוד כיועץ המשפטי הראשי של חברת הרכבות וילמינגטון וולדון, משרה בה הוא החזיק עד יומו האחרון. דייוויס היה נציגה של קרוליינה הצפונית לוועידת השלום הבלתי מוצלחת שהתקיימה בוושינגטון די. סי. מה-4 ועד ה-27 בפברואר 1861. הוא היה נציג בקונגרס הזמני של הקונפדרציה בין השנים 1861–1862 ולאחר מכן נבחר לסנאט של הקונפדרציה, שם הוא כיהן בין השנים 1862–1864. בדצמבר 1863 מינה אותו נשיא הקונפדרציה, ג'פרסון דייוויס, שהיה קרוב משפחה שלו, לתובע הכללי בממשלו. במשרה זו הוא כיהן מ-2 בינואר 1864 ועד 24 באפריל 1865. דייוויס נשבה על ידי כוחות צבא האיחוד בקי וסט, פלורידה ב-18 באוקטובר 1865 ונכלא בפורט המילטון שבברוקלין, ניו יורק. הוא בילה שם כמה חודשים וב-1866 הוענק לו חנינה. לאחר מכן הוא שב לעיסוקו כעורך דין בווילמינגטון. במלחמת העולם השנייה נקראה על שמו אחת מסדרת אוניות ליברטי, SS George Davis. פסל בדמותו ניצב בעירו וילמינגטון. מדיה וקבצים בנושא ג'ורג' דייוויס בוויקישיתוף Buck Yearns, Davis, George, www.ncpedia.org, 1986 ג'ורג' דייוויס באתר Find a Grave ג'ורג' דייוויס, באתר "Find a Grave" (באנגלית)
ראש קמפבל

ראש קמפבל (באנגלית: Campbell Head) הוא לשון יבשה בולטת, בצד המערבי של מפרץ אום, בחוף מוסון שבאנטארקטיקה. ראש קמפבל נמצא 4.8 קילומטרים מרבית - צפון-מערבית מכף ברוס. שיא גובהו של ראש קמפבל מתנשא לגובה של 182 מטרים מעל פני הים. לשון היבשה התגלתה ב-18 בפברואר 1931 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון. מוסון קרא ללשון היבשה על שם סגן סטיוארט קמפבל (Stuart Campbell), טייס חיל האוויר המלכותי האוסטרלי, שהיה אחד הטייסים של משלחת החקר. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 293 • Defense Mapping Agency 1992, Sailing Directions (planning Guide) and (enroute) for Antarctica, P 420 ראש קמפבל באתר הסקר הגאולוגי של ארצות הברית ראש קמפבל באתר הגאזט האנטארקטי של ממשלת אוסטרליה ראש קמפבל באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית. מידע גאוגרפי והיסטורי ראו ב"לקריאה נוספת" ב-"Sailing Directions for Antarctica" מידע היסטורי על גילוי לשון היבשה
סזאר פלי

סזאר פלי (באנגלית: César Pelli;‏ 12 באוקטובר 1926 – 19 ביולי 2019) היה אדריכל בולט האחראי בין היתר לכמה מגורדי השחקים הגבוהים בעולם. פלי, יליד טוקומאן, ארגנטינה, היגר לארצות הברית ב-1952 והתאזרח במדינה 12 שנים לאחר מכן. לאחר לימודי אדריכלות בארגנטינה באוניברסיטה הלאומית של טוקומאן (UNT), השלים פלי את לימודיו בבית-הספר לאדריכלות של אוניברסיטת אילינוי באורבנה-שמפיין, ארצות הברית. בתחילת דרכו עבד כאחראי פרויקטים במשרדו של האדריכל הפיני-אמריקאי הנודע אירו סארינן, שם היה אחראי בין היתר על פרויקט טרמינל TWA המפורסם, בנמל התעופה הבין-לאומי JFK, ניו יורק. משנת 1977 היה בעל משרד עצמאי. בשנת 1991 צוין פלי על ידי המכון האמריקאי לאדריכלות (AIA) כאחד מעשרת האדריכלים האמריקאים המשפיעים שהם בין החיים. הוא זכה במספר רב של פרסי אדריכלות, כולל מדליית הזהב של הארגון לשנת 1995. בין היתר נודע פלי בעיצוביו הפוסט-מודרניסטיים, השואבים לרוב סממנים מן האדריכלות האמריקאית של שנות ה-20 וה-30 של המאה ה-20. בשנים 2013–2018 לקח חלק בבניית מגדל סיילספורס בסן פרנסיסקו. עם בנייניו הבולטים נמנים מגדלי פטרונס בקואלה לומפור, מלזיה (אשר היו בעת השלמתם גורדי השחקים הגבוהים בעולם), ברוקפילד פלייס בניו יורק, טור דה כריסטל במדריד, גראן טורה סנטיאגו בסנטיאגו דה צ'ילה, המרכז הפיננסי הבין-לאומי בהונג קונג, מגדל קרנגי הול בניו יורק וכיכר קנדה 1 ורחוב בנק 25 בלונדון, בריטניה. מעבר לגורדי השחקים שלו עיצב פלי מגוון רחב של בניינים בגובה נמוך יותר, כולל מרכז העיצוב הפסיפי בלוס אנג'לס והמוזיאון הלאומי לאמנות באוסקה, יפן. ב-19 ביולי 2019 פלי נפטר בניו הייבן, ארצות הברית. מדיה וקבצים בנושא סזאר פלי בוויקישיתוף אתר האינטרנט הרשמי של סזאר פלי (באנגלית) נעמה ריבה, מת האדריכל סזאר פלי, מחלוצי מתכנני גורדי השחקים בזכוכית, באתר הארץ, 20 ביולי 2019 סזאר פלי, באתר אנציקלופדיה בריטניקה (באנגלית) The Guardian, César Pelli obituary ערך זה הוא קצרמר בנושא אדריכלים ובנושא אמריקאים. אתם מוזמנים לתרום לוויקיפדיה ולהרחיב אותו.
ניקול רזניקוב

ניקול רזניקוב (נולדה ב-27 בדצמבר 1999) היא דוגמנית ישראלית, מלכת היופי של ישראל לשנת 2018. רזניקוב נולדה בעפולה, בת יחידה לוויקטוריה ויבגני. אמה ילידת טשקנט שבאוזבקיסטן הסובייטית. אביה יליד קייב שבאוקראינה הסובייטית. למדה במגמת תקשורת בתיכון בכפר הנוער ויצו ניר העמק. רזניקוב קיבלה פטור מגיוס לצה"ל מסיבות רפואיות. סבתה לימדה אותה רוסית. במאי 2018 זכתה רזניקוב בתחרות מלכת היופי של ישראל, ובדצמבר 2018 ייצגה את ישראל בתחרות מיס יוניברס שנערכה באותה שנה בתאילנד. בשנת 2020 השתתפה בתוכנית המציאות "הישרדות VIP" עונה 3 בערוץ 13, והודחה עשירית. מאז 2020 הייתה בזוגיות עם רועי חג'ג' עד ינואר 2024 כאשר נפרדו לפני כן הייתה במערכת יחסים עם סמיון גרפמן, אותו הכירה כשהשתתפו ביחד ב"הישרדות VIP" עונה 3.. רזניקוב מתנדבת בבתי חולים, בעיקר בבית חולים העמק שבעפולה, שבו הייתה מאושפזת בתור ילדה. מדיה וקבצים בנושא ניקול רזניקוב בוויקישיתוף ניקול רזניקוב, ברשת החברתית אינסטגרם ניקול רזניקוב, במיזם "אישים" לתיעוד היצירה הישראלית https://holon.mynet.co.il/local_news/article/m_284729 אדווה נחמני, הלילה זה קורה: האם מלכת היופי תיקח את הכתר במיס יוניברס?, באתר Xnet‏, 16 בדצמבר 2018 https://blinker.co.il/עמקים/תלמידה-מעפולה-תשתתף-בתחרות-מלכת-היופי-20/138102/ הילה רגב, מלכת היופי ניקול רזניקוב: "אין דבר בודד יותר מלבלות את שישי בביה"ח", באתר Xnet‏, 6 במאי 2018 רוני שחר, מלכת היופי ניקול רזניקוב מעפולה נפרדת מהכתר: "יש תחושת עצבות", Mynet עפולה ועמק, 24 במרץ 2019 יפעת מנהרדט, ניקול רזניקוב: "החבר שלי אמר שמלכה אמיתית לא צריכה כתר", באתר Xnet‏, 30 בדצמבר 2018 יום אחרי: ניקול רזניקוב מגיבה להפסד במיס עולם, באתר ‏מאקו‏, 17 בדצמבר 2018 "הנפש שלי עברה הרבה דברים, אנשים פחדו ממני", באתר ‏מאקו‏, 19 בנובמבר 2018 יפעת הללי אברהם, ‏לניקול רזניקוב יש בן זוג חדש, באתר ‏מאקו‏, 9 בספטמבר 2020 ערב טוב עם גיא פינס, ‏"אנחנו אוהבים להשאיר את הדברים הפרטיים בפרטי", באתר ‏מאקו‏, 28 בנובמבר 2019
דסונגריפטריים

דסונגריפטריים (שם מדעי: Dsungaripteridae) הוא סוג של פטרוזאורים מקבוצת הפטרודקטיליים, אשר חיו בין סוף היורה לתחילת הקרטיקון סביב 157 עד 112 מיליון שנה. מינים אלה שהידוע שבהם הוא הדסונגריפטרוס היו בעלי גודל בינוני וחלקם דמו מעט לפטרודקטילוס אך הם היו קרובים לפטרוזאורים גדולים כמו התלסודרומיים והאז'דרכיים. למינים אלה הייתה גולגולת רחבה עם לסת ארוכה ומשולשת שפנתה כלפי מעלה. היא הייתה בעלת שיניים - דבר נדיר אצל מרבית הפטרוזאורים של הקרטיקון. העיניים שלהם מוקמו באחורי הגולגולת. הדסונגריפטריים בהסתמך על מבנה הלסתות והשיניים הותאמו לתפיסת דגים ולריסוק של צדפות ויצורים בעלי שריון. הם מעכו את הטרף בעזרת השיניים החזקות אך השטוחות בצורתם. ככל הנראה הם השתמשו בזרמי אוויר חם כדי לדאות בדומה לעופות ימיים או עופות דורסים מודרניים. Banguela? Domeykodactylus דסונגריפטרוס (Dsungaripterus) Lonchognathosaurus Noripterus Tendaguripterus? מדיה וקבצים בנושא דסונגריפטריים בוויקישיתוף דסונגריפטריים, באתר האנציקלופדיה של החיים (באנגלית) דסונגריפטריים, באתר GBIF (באנגלית)
אדם קארסט

אדם קארסט (נולד ב-1 באפריל 1979) הוא שחקן קולנוע וטלוויזיה ישראלי. קארסט נולד בקנדה וגדל בעיר יקנעם עילית. הוא בוגר מגמת תעשייה וניהול ומחשבים בתיכון היובל (הרצוג) כפר סבא ובוגר פנימיית שטיינברג. הוא למד בסטודיו למשחק וורד אליו נכנס בגיל 26 לתרפיה במשחק, בעודו עובד כמאבטח מטוסים בניו יורק. את שירותו בצה"ל עשה כלוחם ביחידת אגוז. בשנת 2008 שיחק בתפקיד ראשי בסרטו של ז'אן-קלוד ואן דאם Full Love (אנ') בתפקיד ׳סולי׳ ובסדרת הטלוויזיה Body Language ל-Showtime בתפקיד "אדוארדו" (הדרום אמריקאי), בבימויו של זלמן קינג (אנ'). בשנת 2009 היה איש הפעלולים של הדמות 'ניק' במשחק הווידאו "Left 4 Dead 2" ושיחק בשני פרקים בעונה השישית של הפמליה כאיש האבטחה של "וינס" (אנ'). בשנת 2016 שיחק את איציק האינסטלטור בסדרה "מפלצות קטנות". בשנת 2017 שיחק בפרק הפיילוט והראשון בסדרה "רבל" (אנ') כעבריין הצ'צ'ני "אחמד זידוריף", בסדרה המצליחה של אמזון "Transparent" בתפקיד "אדם", ובנוסף התחיל לשחק בעונה הראשונה של הסדרה "שלג צח" (אנ') המציגה את האתיקה השנויה במחלוקת של עולם הפשע, בתפקיד "מאיר", בה המשיך לעונה שנייה ושלישית 2018–2019. בשנת 2018 שיחק בסרטו של אנטואן פוקואה "נקודת שוויון 2" (אנ') בתור מאפיונר טורקי בסצנת הפתיחה של הסרט. בנוסף הגיח ככוכב אורח בסדרות הטלוויזיה "מיגל" בערוץ HOT וב-"Angie Tribeca" (אנ') בדמותו של קלוד מרלו הצרפתי. בשנת 2019 החל לגלם את דמותו של "אדם" בסדרת הדרמה "ביום שהאדמה רעדה" של קשת 12. אדם קארסט, במסד הנתונים הקולנועיים IMDb (באנגלית) מאיה כהן, "ואז ואן דאם התקשר", בעיתון ישראל היום, 19 בינואר 2012
אכירורפטור

אכירורפטור (שם מדעי: Acheroraptor; מיוונית: "השודד של העולם התחתון") הוא סוג של דינוזאור ממשפחת הדרומאוזאוריים, אשר התקיים בקרטיקון העליון בגיל המאסטריכט לפני 66 מיליון שנה, ממש לפני הכחדת הקרטיקון הגדולה. דבר זה הופך אותו לצעיר שבכל הדרומזאורים לצד הדקוטרפטור שנמצא באותו אתר (אך בדקוטה הדרומית). מאובניו שכללו בעיקר עצמות של לסת תחתונה, נמצאו בתצורת הל קריק שבמונטנה. המאובנים מצויים כיום בהמוזיאון המלכותי של אונטריו. הוא סווג ב-2013 ונמצא ממנו מין יחיד - Acheroraptor temertyorum. דינוזאור זה היה דומה לולוצירפטור המונגולי ולזאורורניתולסט, וכמותם היה בעל מבנה דו-רגלי זריז, טפרים קטלניים ולסת מוארכת. ככל הנראה היה עטוי נוצות. הוא הגיע לאורך של 2.9–3 מטרים, לגובה של 0.9 מטר ולמשקל 40 ק"ג בערך. הוא חי בסוף הקרטיקון של אמריקה הצפונית לצד מיני דינוזאורים גדולים כמו הטירנוזאורוס, הטריצרטופס והאנקילוזאורוס, ונראה שהיה ניזון מטרף קטן אותו תפס בכפות רגליו בעלות הטופר דמוי המגל. כמו שאר הדינוזאורים הוא נכחד בסוף הקרטיקון לפני 66 מיליון שנה. מדיה וקבצים בנושא אכירורפטור בוויקישיתוף אכירורפטור, באתר האנציקלופדיה של החיים (באנגלית)
צ'יפס (כלב)

צ'יפס (באנגלית: Chips;‏ 1940 – 1946) היה כלב מגזע האסקי סיבירי-רועה גרמני מעורב. הוא היה כלב תקיפה ושמירה של צבא ארצות הברית במלחמת העולם השנייה, והוא נחשב ככלב המעוטר ביותר לאחר המלחמה. בזמן מלחמת העולם השנייה, גם כלבים אזרחיים גויסו למשימות צבאיות. אדוארד ג'יי וורן, תושב העיירה פלזנטוויל שבמדינת ניו יורק, שלח בשנת 1942 את כלבו למרכז אילוף כלבים צבאי בעיירה פרונט רויאל שבוירג'יניה. הוא החל את דרכו ככלב שמירה, ולאחר מכן הצטרף לדיוויזיית החי"ר השלישית, שפעלה בצפון אפריקה, סיציליה, איטליה, צרפת וגרמניה. מאמנו היה טוראי ג'ון פי רואל. צ'יפס שימש ככלב שמירה במהלך ועידת רוזוולט-צ'רצ'יל בשנת 1943. ביולי 1943 השתתף צ'יפס בפלישת בעלות הברית לסיציליה. צ'יפס ומפעילו הוצבו ליד מוצב בו התבצרו ארבעה מקלענים איטלקיים. צ'יפס ברח ממפעילו, זינק לתוך הבונקר ואילץ את המקלענים להימלט ולהיכנע לחיילים האמריקאים. כתוצאה מהתקיפה הוא סבל מפציעה בקרקפת ומכוויית אבקה. בהמשך אותו יום הוא עזר בשביית עשרה חיילים איטלקים נוספים. בדצמבר 1945 הוא שוחרר משירותו הצבאי והושב לבעליו. בשנת 1990 עשתה חברת וולט דיסני סרט על חייו, בשם "Chips, the War Dog". על אומץ ליבו ותרומותיו למאמץ המלחמתי זכה צ'יפס לעיטור צלב השירות המצוין, לעיטור כוכב הכסף ולעיטור לב הארגמן. העיטורים בוטלו לאחר מכן בשל מדיניות הצבא החדשה שלא להעניק עיטורים לבעלי חיים. באופן לא רשמי העניקה לו היחידה בה שירת עיטור "ראש חץ" על סיועו בשעת הנחיתה והפלישה, והעניקה לו גם שמונה כוכבי שירות, על כל אחת מהגיחות שלו. בשנת 2018 קיבל צ'יפס את מדליית דיקין על מאמציו במהלך המלחמה. "Honoring the first dog to be awarded the Purple Heart". Yahoo News. 13 במרץ 2015. נבדק ב-12 באפריל 2016. {{cite web}}: (עזרה) Amazing Animals Chips the Dog World War II Hero, www.trivia-library.com "Chips: War Dog Hero of the 3rd Infantry Division - Defense Media Network". צ'יפס חוזר לביתו לאחר המלחמה, באתר i2.wp.com, ‏דצמבר 1945 Chips, the War Dog (TV Movie 1990) - IMDb (באנגלית), נבדק ב-2019-12-02 PDSA Dickin Medal for WWII hero dog, www.pdsa.org.uk (באנגלית)
וולוו F10, F12, F16

וולוו F10, F12, F16 (בשוודית: Volvo F10, F12, and F16) הן שלוש סדרות משאיות כבדות מתוצרת וולוו משאיות, בבעלות יצרנית הרכב השוודית וולוו, אשר יוצרו בין השנים 1977–1993. דגמי "וולוו F10, F12, F16" כוללים דגמי משאית סמי-טריילר כבדה ופול טריילר (ראו תמונה), כאשר החלק העיקרי בה הוא הגורר אליו ניתן לחבר נגרר. יוצרו כ-200,000 יחידות. דגמי "F10" ו-"F12" הושקו בשנת 1977, עם מאפיינים חדשניים רבים לתקופתה, ובמיוחד תא הנהג הבטיחותי. ה-"F16" הושק בשנת 1987 והיה חזק יותר. רכיבי השלדה הבסיסיים וגם רכיבי ההינע של המשאיות, כשהושק בשנת 1977, התבססו במידה רבה על אלה שהוצגו בשנת 1973 עבור משאיות סדרת "וולוו N". המספור בדגמים אלה מציג את עקירת המנוע בליטר. יציאות כוח שונות הוצעו, והמנועים עברו מספר שינויים במהלך השנים. כל המנועים הם מנוע דיזל טורבו עם שישה צילינדרים מתוצרת וולוו. הסדרה קיבלה שני שדרוגים גדולים במהלך הפקתה. הראשון בשנת 1983, שכלל שינויים גדולים בתא הנוסעים, (שמשה קדמית וגג מוגבה יותר) שלדה חדשה עם ירידה במשקל וקפיצים פרבוליים, ותא הנוסעים המרווח "גלובטרוטר" (Globetrotter) הוצע כאופציה. המנועים קיבלו גם שדרוג, אך תפוקת הכוח לא השתנתה. השדרוג השני הגיע בשנת 1987, עם הגעתו של דגם ה-"F16" העוצמתי שעבר מספר שינויים קוסמטיים. למשאית "F16" הורכב מנוע שישה צילינדרים בטור, עם ארבעה שסתומים לכל צילינדר וציר גל זיזים גבוה. דגם ה-"F16" שימש באופן נרחב לצורך הובלת משקולות רכבת גדולות, כמו משאיות עצים בסקנדינביה (שוק שנשלט עד כה על ידי משאיות סקאניה המונעות על ידי מנוע "סקניה V8", ומשאיות "סיסו" (אנ') עם מנועי "Cummins" (אנ') בפינלנד). דגמים אילו היו פופולריים גם ברכבות הכבישים של אוסטרליה. "F10" "F12" "F16" משאית כבדה מכלית (משאית) משאית סמי-טריילר כבאית "וולוו F10" "וולוו F10" – מכלית (משאית) (צולם בעיראק) "וולוו F10" "וולוו F10" "וולוו F10" "וולוו F12" – מכלית (משאית) "וולוו F12" – כבאית בשדה תעופה "וולוו F12" "וולוו F12" – מבט לתא הנהג ולוח מחוונים "וולוו F16" "וולוו F16" וולוו וולוו ויקינג וולוו טיטאן וולוו F88 וולוו VN מדיה וקבצים בנושא וולוו F10, F12, F16 בוויקישיתוף וולוו F10, F12, F16, סרטון באתר יוטיוב וולוו F10, F12, F16, בביצוע וולוו F10, סרטון באתר יוטיוב וולוו F10, F12, F16, בביצוע וולוו F10, סרטון באתר יוטיוב "וולוו F10, F12, F16" (books.google.co.il/books/about/Volvo_F10_F12_and_F16) "וולוו F10, F12, F16" flickriver.com/groups "וולוו F10, F12, F16" - תמונות flickr.com/groups "וולוו F10, F12, F16" trucknetuk.com/phpBB/viewtopic משאיות "וולוו" - היסטוריה volvotrucks.com
צ'יפס (פירושונים)

האם התכוונתם ל... צ'יפס – טוגנים, מאכל העשוי מתפוחי אדמה המטוגנים בשמן עמוק חטיף תפוחי אדמה – חטיף מלוח העשוי מתפוחי אדמה צ'יפס – הכלב המעוטר ביותר של צבא ארצות הברית במלחמת העולם השנייה צ'פס – עיירה בפרובינציית לה ריוחה בארגנטינה מיסטר צ'יפס – קומדיית מצבים ישראלית צ'יפס (CHiPs) – סדרת טלוויזיה על סיירת הכבישים המהירים של קליפורניה (California Highway Patrol) תרגיל לשוטרים מתחילים (2017) (אנ') – סרט המבוסס על הסדרה צ'יפס קבוצות ספורט ולהקות קנזס סיטי צ'יפס – קבוצת NFL אשר משחקת בעיר קנזס סיטי שבמדינת מיזורי קייזר צ'יפס (כדורגל) – מועדון כדורגל דרום אפריקאי קייזר צ'יפס (להקה) – להקת אינדי-רוק בריטית מלידס
ריצ'רד מאייר

ריצ'רד מאייר (באנגלית: Richard Meier; נולד ב-12 באוקטובר 1934 בניוארק, ניו ג'רזי) הוא אדריכל יהודי-אמריקאי בולט, פעיל מחלקה השני של המאה ה-20, אשר נודע לרוב בחיבתו והגותו בזכות הצבע הלבן, בו צבועים רוב המבנים שתכנן. בעל תואר ראשון בארכיטקטורה מאוניברסיטת קורנל מ-1957, מאייר עבד זמן קצר בפירמה SOM (פירמת האדריכלים הגדולה בעולם דאז) בשנת 1959, ולאחר מכן כשלוש שנים אצל המעצב והאדריכל היהודי מרסל ברויאר, טרם הקמת משרד עצמאי בשנת 1963. מאייר היה חבר בקבוצת האדריכלים החמישייה הניו-יורקית מ-1972, יחד עם פיטר אייזנמן, ג'ון היידוק, מייקל גרייבס וצ'ארלס גווטמיי. בשנת 1973 הוא תכנן את "בית דאגלס" המוגדר כיצירת מופת של אדריכלות מודרנית. עבודתו על מוזיאון הגטי מ-1984 הזניקה את מעמדו עוד יותר למעמד אדריכל-על, לצד הפיכתו לזוכה השישי במספר של פרס פריצקר, המכונה "פרס נובל" לאדריכלות. בשנת 2018 נאלץ לפרוש מהחברה שבבעלותו לאחר שניו יורק טיימס פרסם שורת עדויות של נשים, מרביתן עובדות לשעבר בחברה, על הטרדות מיניות והתנהגות מינית שאינה הולמת מצידו כלפיהן. ביולי 2021, בגיל 86, החליט לפרוש. מוזיאון הדגמים של ריצ'רד מאייר ושות' חבר בארגון הקונפדרציה הבין-לאומית למוזיאונים אדריכליים. מדיה וקבצים בנושא ריצ'רד מאייר בוויקישיתוף אתר האינטרנט הרשמי של ריצ'רד מאייר (באנגלית) ריצ'רד מאייר, באתר אנציקלופדיה בריטניקה (באנגלית) אתר האינטרנט של מוזיאון הדגמים של ריצ'רד מאייר ושות' (באנגלית) כתבות שחר סמוחה, מקצף גל ועננה, באתר הארץ, 16 בינואר 2007 אפרת בראשי‏, שניים אוחזין: אילנה גור וריצ'רד מאייר בתערוכה משותפת, באתר וואלה, 16 בינואר 2014 הילארי שיץ, הניו יורק טיימס, האדריכל ריצ'רד מאייר חוזר הביתה, באתר הארץ, 9 במרץ 2014 שני רחל פומס, שלוש שנים לאחר פרשת ההטרדות המיניות: האדריכל האמריקני פורש ומשרדו ימותג מחדש, באתר ynet, 5 ביולי 2021 ריצ'ארד מאייר, דף שער בספרייה הלאומית שני רחל פומס, שלוש שנים לאחר פרשת ההטרדות המיניות: האדריכל האמריקני פורש ומשרדו ימותג מחדש, באתר ynet, 5 ביולי 2021
מוטי (פיל)

מוטי (באנגלית: Motty;‏ 11–21 ביולי 1978) היה פיל, שהיה תוצאת רביית כלאיים של פיל אפריקני ופיל אסייתי. אף על פי שהפיל האפריקני והפיל האסייתי הם שני סוגים טקסונומים אחרים, רביית כלאיים ביניהם אפשרית, משום שהם חולקים מטען שווה של כרומוזומים. מוטי נולד לשיבא, פילה אסייתית, ולג'מבולינו, פיל אפריקני, בגן החיות של צ'סטר ב-11 ביולי 1978, והוא נקרא על שם מייסד גן החיות, ג'ורג' מוטרשיאד. אף על פי שגדל בהשגחה רפואית צמודה, מוטי חלה ומת לאחר עשרה ימים, ב-21 ביולי 1978. מתוצאות הנתיחה לאחר המוות נראה כי הוא מת בשל החיידק "Escherichia coli" שגרם לאלח דם ובשל דלקת מעי נמקית. גופתו פוחלצה ונשמרה במוזיאון להיסטוריה של הטבע בלונדון. לחייו, אוזניו ורגליו של מוטי היו דומות לשל פיל אפריקני, בעוד מספר הציפורניים (5 מקדימה, 4 מאחורה) היו כשל פיל אסייתי. בחדק ובגוף עצמו היו מוטיבים משולבים של פיל אפריקני ואסייתי יחד. מוטי, הפיל הבין-גזעי, באתר elephant "Motty the elephant crossbreed". www.elephant.se. נבדק ב-16 במאי 2019. {{cite web}}: (עזרה)
לולו גמדי

לולו גמדי הוא גזע של בקר הבית הנפוץ בהרים שבמדינות מרכז אסיה. הלולו הגמדי הוא בן כלאיים של זבו, יאק הבית וטאורין. משקלו של לולו גמדי הוא בין 68 ל-153 קילוגרמים ובשל כך נחשב לזן הבקר הקטן ביותר המוכר. זבו יאק הבית K. Takeda et al., “Mitochondrial DNA analysis of Nepalese domestic dwarf cattle Lulu,“ Animal Science Journal, Volume 75, Number 2, April 2004, pp. 103-110(8). doi:10.1111/j.1740-0929.2004.00163.x. H. Fujise et al., “Breeding distribution and maternal genetic lineages in Lulu, a dwarf cattle population in Nepal,” Animal Science Journal, Volume 74, Issue 1, January 2003, pages 1–5. doi:10.1046/j.1344-3941.2003.00078.x. ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.